Afg‘oniston hukumati Kobuldagi portlash oqibatida qurbon bo‘lganlar soni ortganini xabar berdi, deb ma’lum qilmoqda Reuters. Rasmiy shaxslarning so‘zlariga ko‘ra, mamlakat poytaxtidagi portlash sabab halok bo‘lganlar soni 35 kishiga yetdi. Mamlakat ichki ishlar vazirligidan ta’kidlashlaricha, portlash oqibatida yana 42 kishi jarohat olgan. Avvalroq Kobuldagi terakt uchun javobgarlikni "Tolibon" o‘z zimmasiga olgani xabar berilgandi.